কোথাও যেন হারিয়ে  যাবার ডাক শুনি,  আকাশ নীলে দুপুর ঝুলে  দিচ্ছে উদাস জাল বুনি।  মাঠের পরে মাঠ চলে যায়  নীল সবুজের টানে,  হঠাত দুপুর থমকে দাঁড়ায়  ধান শালিকের গাণে।  ডুমুর ডালে শীতল ছায়া  ব্যকুল পাখি টুনটুনি।  একলা তখন বটের তলায়  স্বপ্ন বোনে মন,  বুকের খাঁচায় সাদা সাদা  মেঘের আলোড়ন।  রক্ত চুঁড়ার ডালেডালে  দোয়েল কোয়েল ডাকে।  কে যেন কয় চল চলে যাই  অন্য কোন বাঁকে।  পাখির মত দূর অজানা  পালিয়ে যাবার কাল গুনি।